O româncă a preluat conducerea Misiunii FMI în Grecia

Delia Velculescu o înlocuiește pe Rishi Goyal, care a fost până acum șeful Misiunii FMI la Atena.

Potrivit cotidianului Kathimerini, citat de site-ul GreekReporter, Delia Velculescu va avea sarcina de a evalua situația financiară a Greciei.

Delia Velculescu are experiență în privința situației economice a Greciei. În anul 2009, ea a fost coautoarea unui studiu despre situația financiară a Greciei.

Delia Velculescu a fost și reprezentantul FMI în negocierile pentru planul de asistență financiară acordată Republicii Cipru.

Conform ziarului Kathimerini, Rishi Goyal a fost înlocuită din cauza poziției rigide în recentele negocieri cu Grecia.

Liderii zonei euro au ajuns, pe 13 iulie, la un acord cu partea elenă pentru negocierea unui al treilea program de asistență financiară, care să permită rămânerea Greciei în zona euro. Grecia și-a asigurat restructurarea datoriilor și finanțarea pe termen mediu în cadrul unei pachet în valoare de 86 de miliarde de euro care va permite țării să rămână în zona euro.

Grecia are o datorie totală de peste 320 de miliarde de euro, dintre care 65% către țări din zona euro și către FMI, iar 8,7% către Banca Centrală Europeană (BCE). Începând de la 1 iulie Grecia este, tehnic, în incapacitate de plăți.